வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.4649/ஆ2/2022 நாள் 07.11.2022

----

|  |  |
| --- | --- |
| பொருள் : | பள்ளிக் கல்வி – மேல்நிலைக் கல்வி – 2022-2023ஆம் கல்வியாண்டு உயர்கல்விக்கான போட்டித் தேர்வுகள் மற்றும் திறன் தேர்வுகள் – அரசு மற்றும் அரசு உதவி பெறும் பள்ளிகளில் மேல்நிலைக் கல்வி பயிலும் விருப்பம் உள்ள மாணவர்கள் – போட்டித் தேர்வுகளை எதிர்கொள்வதற்கு தயார் செய்தல் – படிவம் பூர்த்தி செய்து அனுப்ப தலைமை ஆசிரியர்களுக்கு தெரிவித்தல் சார்பு. |
| பார்வை : | சென்னை, தமிழ்நாடு பள்ளிக் கல்வி ஆணைய அவர்களின் செயல்முறைகள் ந.க.எண்.056940/ டபிள்யூ4/இ1/2022 நாள் 03.11.2022 |

----

 பார்வையில் காணும் கடிதத்தில் 2022-2023ஆம் கல்வியாண்டில் அரசு மற்றும் அரசு உதவி பெறும் பள்ளிகளில் மேல்நிலைக் கல்வி பயிலும் விருப்பம் உள்ள மாணவர்களுக்கு உயர்கல்வி போட்டி தேர்வுகளுக்கு தயார் செய்யும் வகையில் பயிற்சி அளிக்கப்படவுள்ளதாக தெரிவிக்கப்பட்டுள்ளது. இப்பயிற்சிகளை மேற்கொள்ள கீழ்காணும் வழிகாட்டுதல்களை பின்பற்ற தலைமை ஆசிரியர்களுக்கு தெரிவிக்கப்படுகிறது.

* போட்டித் தேர்வுகளுக்கு அரசு மற்றும் அரசு உதவி பெறும் பள்ளிகளில் 11ஆம் மற்றும் 12ஆம் வகுப்பில் பயிலும் மாணவர்களுக்கு நவம்பர் மூன்றாம் வாரத்திலிருந்து சனிக்கிழமைகளில் பயிற்சி அளிக்கப்படவுள்ளது.
* ஒவ்வொரு ஒன்றியங்களிலும் ஏற்கனவே பயிற்சி மையங்கள் தெரிவு செய்யப்பட்டு நடைமுறையில் உள்ளது.
* மேற்கண்ட மையங்களிலிருந்து தமிழ் வழி மற்றும் ஆங்கில வழி பயிற்சி மையங்களை, அவ்வொன்றியங்களிலுள்ள மாணவர்கள் பயிற்று மொழி தேவைக்கேற்ப தெரிவு செய்து கொள்ள வேண்டும்.
* போட்டித் தேர்விற்குப் பயிற்சி பெற விரும்பும் 12ஆம் வகுப்பு மாணவர்கள் 11ஆம் வகுப்பில் பெற்ற மதிப்பெண்கள் அடிப்படையிலும், (அதிகபட்சம்-50 மாணவர்கள் ஒரு ஒன்றியத்திற்கு), 11ஆம் வகுப்பு மாணவர்கள், 10ஆம் வகுப்பில் பெற்ற மதிப்பெண்கள் அடிப்படையிலும் (ஒரு ஒன்றியத்திற்கு அதிகபட்சம் 20 மாணவர்கள்) தெரிவு செய்யப்படவேண்டும்.
* OC/OBC – பிரிவைச் சார்ந்த மாணவர்களுக்கு 60% மதிப்பெண்களும், SC/ST/PH பிரிவில் 50% மதிப்பெண்களாகக் கொண்டு 12ஆம் வகுப்பில் 50 மாணவர்களும், 11ஆம் வகுப்பில் 20 மாணவர்களும் தெரிவு செய்து அம்மாணவர்களின் விவரத்தினை 1A1, 1A2, படிவங்களில் பூர்த்தி செய்து இவ்வலுவலக “ஆ2” பிரிவில் நேரில் ஒப்படைக்க தெரிவிக்கப்படுகிறது.
* மையங்களில் வருகைப் பதிவேடு, மதிப்பெண் பதிவேடு, முறையாக பராமரிக்கப்பட வேண்டும். இது நேரடி பயிற்சி வகுப்புகளாக நடைபெற வேண்டும்.
* 2017-2018, 2018-2019 மற்றும் 2019-2020 ஆகிய கல்வியாண்டுகளில் மாவட்ட அளவில் பயிற்சி பெற்ற பாட ஆசிரியர்கள், ஒன்றிய அளவில் பயிற்சி பெற்ற பாட ஆசிரியர்கள் மைய ஒருங்கிணைப்பாளராக இருக்க வேண்டும்.

இணைப்பு- படிவம் 1A1, 1A2, 2 மற்றும் 3

முதன்மைக் கல்வி அலுவலர்,

பெறுநர் வேலூர்.

தலைமை ஆசிரியர்கள்

அரசு மற்றும் அரசு நிதி உதவி பெறும் மேல்நிலைப் பள்ளிகள்

வேலூர் மாவட்டம்.